
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου επί των οδών Ακτής 
Παπάγου, Κιμώλου και Θερμοπυλών της πόλεως Ερμοϋπολης 
Σύρου, φερομένου ως ιδιοκτησία των Χρήστου Καραμολέγκου 
και Αντώνη Καραμολέγκου και καθορισμός ειδικών όρων και 


περιορισμών δόμησης και χρήσης. 1 

Τροποποίηση εγκεκριμένου σχεδίου πόλης Ζακύνθου στο Ο.Τ. 149 
και στο 3222 οικόπεδο ιδιοκτησίας Δήμου Ζακυνθίων . . ν . . 2 
Αναγνώριση οδών που συνδέουν τους οικισμούς Μεσημεριού - 
Έδεσσας και τον εν λόγω Κοινοτικό δρόμο με την Εθνική οδός 
Έδεσσας - Φλώρινας, Νέων Ξανθογείων - με Ζέρβη - Παλιό 
Αγιο Αθανάσιο ως μοναδικών κοινοτικών . 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΑΠΑ/1796 (1) 

Χαρακτηρισμός ως διατηρητέου του κτιρίου επί των οδών Ακτής Πα¬ 
πάγου, Κιμώλουκαι Θερμοπυλών της πόλεως Ερμούπολης Σύρου, 
φερομένου ως ιδιοκτησία των Χρήστου Καραμολέγκου και Αντώνη 
Καραμολέγκου και καθορισμός ειδικών όρων και περιορισμών δό¬ 
μησης και χρήσης. 

Ο ΥΦΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «Τροποποί¬ 
ηση των διατάξεων του Ν. 1577/85 «Γενικός Οικοδομικός Κανονι¬ 
σμός και άλλες σχετικές διατάξεις (ΦΕΚ 91/Α/88). 

2. Το υπ’ αριθ. 1/86 Π.Δ. «Καθορισμός αρμοδιοτήτων Υπουργείου 
Αιγαίου» (ΦΕΚ 1/Α/86) και ειδικότερα τα άρθρα 2 (παρ. 3, εδ. ζ, περ. 
α.α.) και 5 αυτού. 

3. Το υπ’ αριθ. 359/86 Π.Δ. «Οργανισμός Υπουργείου Αιγαίου» 
(ΦΕΚ 158/Α/86) και ειδικότερα το άρθρο 5 (παρ. 1, ε και παρ. 2, Ε, 
8) αυτού. 

4. Την υπ’ αριθ. 8555/27.11.90 κοινή απόφαση των Υπουργών 
Προεδρίας της Κυβέρνησης και Αιγαίου σχετικά με τις «Πράξεις και έγ¬ 
γραφα αρμοδιότητας του Υπουργείου Αιγαίου που εξαιρούνται από τους 
περιορισμούς της διάταξης του άρθρου 81, παρ. 1 του Ν. 1892/90 
(ΦΕΚ 741/Β/29.11.90). 

5. Την υπ’ αριθ. Υ. 1495/28.8.91 απόφαση του Πρωθυπουργού 
«Σύσταση θέσεως Υφυπουργού στο Υπουργείο-Αιγαίου» (ΦΕΚ 694/Β/ 
28.8.91). 

6. Την υπ’ αριθ. Υ. 1499/29.8.91 απόφαση Πρωθυπουργού και 
Υπουργού Αιγαίου «Καθορισμός αρμοδιοτήτων του Υφυπουργού Αι¬ 
γαίου Γεωργίου Μισαηλίδη» (ΦΕΚ 700/Β/309.8.1991). 


7. Την από 18.9.1990 αίτηση των ενδιαφερομένων Χρήστου Καρα¬ 
μολέγκου και Αντώνη Καραμολέγκου με τον σχετικό φάκελλο του θέ¬ 
ματος, που έλαβε αρ. πρωτ. 6750/18-9.1990 στο Υπουργείο Αιγαίου. 

8. Την από 26.11.1990 (αριθ. πρωτ. 8654/30.11.1990 ΥΠ.ΑΙ.) 
αίτηση των παραπάνω ενδιαφερομένων με συμπληρωματικά στοιχεία. 

9α. Την από 22.8.1986 θεωρημένη αρχιτεκτονική μελέτη υφιστά¬ 
μενης κατάστασης του κλτιρίου, η οποία συνοδεύει την υπ’ αριθ. 476/ 
1986 οικοδομική άδεια «Επισκευή παραδοσιακούκτιρίου για την μετα¬ 
τροπή του σε ξενώνα Α' τάξεως», εκδοθείσα από το Τ.Π. και Π.Ε. Σύρου 
Νομαρχίας Κυκλάδων και της οποίας αρχιτεκτονικής μελέτης ακριβή 
φωτοαντίγραφα των σχεδίων με ημερομηνία θεώρησης 29.1.90 Τ.Π. 
και Π.Ε. Ν. Κυκλάδων υπεβλήθησαν από τους ενδιαφερομένους στην 
Υπηρεσία μας. 

β. Την από Σεπτέμβριο 1990 Αρχιτεκτονική Μελέτη αναθεώρησης, 
τα σχέδια της οποίας υπεβλήθησαν από τους ενδιαφερομένους επίσης 
στην Υπηρεσία μας. 

10. Το με αριθ. πρωτ. 905/14.2.1991 έγγραφό μας προς την Διεύ¬ 
θυνση Πολεοδομικού Σχεδιασμού, Τμήμα Παραδοσιακών Οικισμών 
του Υπ. ΠΕ.ΧΩ.Δ.Ε. και το με αριθ. πρωτ. 8806/2335/Αθήνα 
28.3.991 έγγραφο της παραπάνω Διεύθυνσης προς την Υπηρεσία μας, 
το οποίο έλαβε αριθ. πρωτ. 2503/29.4.91 Υπ. Αιγαίου. 

11. Το με αριθ. πρωτ. 2970/9.5.91 ερώτημα του Τμήματος Πολι¬ 
τιστικής Ανάπτυξης της Διεύθυνσης Περιφερειακής Ανάπτυξης προς τη 
Νομική Διεύθυνση του Υπουργείου μας. 

12. Το με αριθ. πρωτ. 9683/Ε13/15.5.91 έγγραφο (αριθ. πρωτ. 
3174/16.5.91/ΥΠ.ΑΙ), με το οποίο ο Νομικός Σύμβουλος του 
Υπουργείου μας, διεβίβασε το παραπάνω ερώτημα με Γνωμοδοτική Ει- 
σήγηση επί αυτού προς την Κεντρική Υπηρεσία του Νομικού Συμβου¬ 
λίου του Κράτους. 

\ 13. Την υπ’ αριθ. 753/91 Γνωμοδότηση της Ολομέλειας του 
Ν.Σ.Κ., όπως έγινε αποδεκτή με την από 22.1.92 Πράξη μας, την 
οποία διεβίβασε με το αριθ. πρωτ. 9675/Ε13/398/22.1.92 έγγραφό 
του ο Νομικός Σύμβουλος του Υπ. Αιγαίου στο Τμήμα Πολιτιστικής 
Ανάπτυξης της Διεύθυνσης Περιφερειακής Ανάπτυξης. 

14. Την από 3.3.92 Αιτιολογική Έκθεση του Τμήματος Πολιτι¬ 
στική Ανάπτυξης της Διεύθυνσης Περιφερειακής Ανάπτυξης του Υπ. Αι¬ 
γαίου, για τον χαρακτηρισμό ως διατηρητέου του κτιρίου και τον καθο¬ 
ρισμό ειδικών όρων και περιορισμών δόμησης αυτού, η οποία κοινοποι¬ 
ήθηκε στους ενδιαφερομένους με το υπ’ αριθ. πρωτ. ΔΠΑ/963/6.3.92 
έγγραφό μας. 

15. Την από 12.3.92 (αριθ. πρωτ. 1796/18.3.92 ΥΠ.ΑΙ.) απά¬ 
ντηση του Χρήστου Καραμολέγκου, ότι συμφωνούν με την παραπάνω 
αιτιολογική έκθεση την οποία και αποδέχονται χωρίς αντιρρήσεις, απο¬ 
φασίζουμε: 

1. Χαρακτηρίζεται ως διατηρητέο το διόροφο με τμήμα τρίτου ορό¬ 
φου και υπόγειο κτίριο, φερόμενο ως ιδιοκτησία Αφών Καραμολέγκου 
που βρίσκεται επί των οδών Ακτής Παπάγου (παραλιακή οδός), Κιμώ¬ 
λου και Θερμοπυλών στην Ερμούπολη της Ν. Σύρου, όπως φαίνεται ση¬ 
μειωμένο στο Τοπογραφικό διάγραμμα σε κλίμακα 1:200, που θεωρή¬ 
θηκε από την Προϊσταμένη του Τμήματος Πολιτιστικής Ανάπτυξης της 
Δ/νσης Περιφερειακής Ανάπτυξης του Υπουργείου Αιγαίου με την υπ’ 
αριθ. ΔΠΑ/ΐ 796 πράξη της, διότι έχει αξιόλογα χαρακτηριστικά αρχι- 

τεκτονικά και μορφολογικά στοιχεία και καθορίζονται ειδικοί όροι και 
περιορισμοί δόμησης αυτού. 

2. Ως διατηρητέο χαρακτηρίζεται το αρχικό κτίριο, σύμφωνα με τα 
εγκεκριμένα σχέδια όψεων της υφιστάμενης κατάστασης που συνοδεύ¬ 
ουν την αριθ. 476/86 οικοδομική άδεια, δηλαδή το διόροφο και το αρ¬ 
χικό τμήμα του τρίτου ορόφου αλλά όχι και η υπό κατασκευή προσθήκη 
στην επέκτασή του. 

3. Στο χαρακτηριζόμενο ως διατηρητέο κτίριο απαγορεύεται η αφαί¬ 
ρεση αλλοίωση ή καταστροφή των επί μέρους αρχιτεκτονικών και μορ- 
φολογικών του στοιχείων και επιβάλλεται η αποκατάστασή του. 

4. Επιτρέπεται η επισκευή, ο εκσυχρονισμός των εγκαταστάσεων, η 
ενίσχυση του φέροντα οργανισμού καθώς και επεμβάσεις για λόγους 
λειτουργικούς του χαρακτηριζομένου ως διατηρητέου κτιρίου εφ’ όσον 
δεν αλλοιώνεται ο αρχιτεκτονικός του χαρακτήρας. 

5. Επιτρέπεται, επίσης για λόγους λειτουργικούς και εφ’ όσον δεν αλ¬ 
λοιώνεται ο αρχιτεκτονικός χαρακτήρας του κτιρίου, η εσωτερική διαρ¬ 
ρύθμιση του κτιρίου, η επέκταση του παταριού του ισογείου καθώς και η 
κατασκευή νέου ορόφου (μεσοπατώματος) στο εσωτερικό του κτιρίου 
μετά την αλλαγή καθ’ ύψος των επιπέδων των υπαρχόντων ορόφων 
έστω και καθ’ υπέρβαση του ισχύοντος συντελεστή δόμησης και αριθμού 
ορόφων της περιοχής, αφού ο χαρακτηρισμός του ως διατηρητέου γίνε¬ 
ται για αξιόλογα εξωτερικά του στοιχεία και όχι για στοιχεία του εσωτε¬ 
ρικού του χώρου και με την υπέρβαση δε αυτή δεν παραβλάπτονται οι 
εξωτερικές όψεις του κτιρίου και δεν αυξάνει ο όγκος του (περιδιατύ- 
πωμα) και συνεπώς δεν επέρχεται αύξηση στη δομική πυκνότητα της 
περιοχής. 

6. Απαγορεύεται η αύξηση του ύψους του κτιρίου και ο όγκος αυτού 
(περιδιατύπωμα), όπως αυτά αναφέρονται στα εγκεκριμένα σχέδια υφι¬ 
στάμενης κατάστασης που συνοδεύουν την υπ’ αριθ. 476/86 οικοδο¬ 
μική άδεια. 

7. Κατά την εφαρμογή των προηγουμένων παραγράφων 4, 5 και 6 
απαγορεύεται η διάνοιξη νέων ανοιγμάτων στις όψεις του χαρακτηριζο- 
μένου ως διατηρητέου κτιρίου ή η μετατόπιση των ήδη υφισταμένων 
ανοιγμάτων, η μετατόπιση των υφισταμένων εξωστών (μπαλκονιών), η 
μετατόπιση των στηθαίων καθώς και η κατασκευή προσθήκης κατ’ επέ¬ 
κταση στο αρχικώς υφιστάμενο τμήμα του τελευταίου ορόφου του κτι¬ 
ρίου. Η υπό κατασκευή προσθήκη ελέγχεται από το αρμόδιο ΤΠ και ΠΕ 


για την εφαρμογή των κείμενων περί «ΓΟΚ» διατάξεων. 

8. Κατά την αποκατάσταση του κτιρίου, επιβάλλεται όπως στον τε¬ 
λευταίο όροφο αυτού: 

α. Το αρχικώς υφιστάμενο τμήμα του κτιρίου (όψεις επί της Ακτής 
Παπάγου και της οδού Κιμώλου) φέρει πλακοσκεπή επικάλυψη με κορ¬ 
νίζωμα και κτιστό στηθαίο. 

β. Το τμήμα του κτιρίου (όψεις επί της οδού Κιμώλου και της οδού 
Θερμοπυλών) φέρει κεραμοσκεπή επικάλυψη με κεράμους ευρωπαϊκού 
τύπου. Η μορφή και το ύψος της κεραμοσκεπούς επικαλύψεως που 
εγκρίνεται από την Επιτροπή Πολεοδομικού και Αρχιτεκτονικού Ελέγ¬ 
χου (ΕΠΑΕ) θα είναι σύμφωνη με τα όσα αναφέρονται στην παράγραφο 
6 της παρούσης. 

9. Η μορφή των κουφωμάτων και ο χρωματισμός αυτών καθώς και 
ο χρωματισμός των όψεων του κτιρίου εγκρίνεται από την Επιτροπή 
Πολεοδομικού και Αρχιτεκτονικού Ελέγχου (ΕΠΑΕ). 

Επίσης από την ΕΠΑΕ εγκρίνεται και η μορφή των κιγκλιδωμάτων 
των εξωστών (μπαλκονιών) κατά την αποκατάστασή των. 

10. Επιτρέπεται η χρήση των χώρων του κτιρίου για τουριστική 
εκμετάλλευση (ξενοδοχείο κ.λπ.). 

11. Δεν επιτρέπεται η τοποθέτηση φωτεινών ή μη επιγραφών και 
διαφημίσεων στο χαρακτηριζόμενο ως διατηρητέο κτίριο. Επιτρέπεται 
μόνον η τοποθέτηση επιγραφών περιορισμένων διαστάσεων που πληρο¬ 
φορούν για τυχόν χρήση των χώρων του κτιρίου. 

12. Για οποιαδήποτε οικοδομική εργασία στο εξωτερικό και εσωτε¬ 
ρικό του χαρακτηριζομένου ως διατηρητέου κτιρίου καθώς και για την 
τοποθέτηση επιγραφών απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

13. Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί με το Τοπογραφικό Διάγραμμα που 
την συνοδεύει στην Εφημερίδα της Κυβερνήσεως. 

Μυτιλήνη, 24 Μαρτίου 1992 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 


βΑΛΑίΐ^ 

ΤΟΠΟΓΡΑΦίΚΟ ΔΙΑΓΡΑΜΜΑ 
1Δ. ΜϋΝ {ίΑΡΑΜΟΛΕΓΚΟΟ 
ΧΓΗίΟ ΕΡΜΟϋΠΟΛΗ ■ χϋΡΟυ. 
ΚΛ· 1:200 


ΟΜΕ ΚΒΟηΟΥ Γν\ ·3^ς Μ 


Β 


ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ 4 IΓί:0Υ 

ΜΥΤΙΛΗΝΗ 


ΥΠΟΥΡΓΕΙΟ ΑΙΓΑΙΟΥ 

Αριάμός πράξης 17?ε/32..,.ΐυΗΟΑ£Ι^Ι..:]ΜΗ. Λ< Λ0[^ίΗ^' ! Η£. 

ΑΡ. ΠΡ2Ι. Α.ΠΛ 1796/24· 3. Ί9?2. 

Θέμα, λρρακχηρίεμός ολ ίιατηρητίου τοο κτιρίου. επί ..γολτ 
ο$ώ\).. Ααίί$ .Τϊαηα^ρυ^ &μ«λου. και θερμοπι^ν Τη& ηόϋειιβ 
£ς>μούποΑΒ5 Γύρου, <}ε<3ομ£υοο. ο» ίίωαττ?6ΐα. τιον.ΑίρΗεΐΰΐ; 

^ραμα^κου Κσι Α;τυόνη !%ψσ^ι®υ κται Καϊοριεμ* 

ει£ιιω>« <3ρων ααι ηεριορίβμΐΛ &μη6η* ααι χρη'βι». 

Μοτιλπν», ΜΑΡΤΙΟΙ..1992.... 


^ ΠροίχτΑΜΕΚΗ ΤΜΜΜΑΤΌΧ. 
ΓΓΑΝΝΕΛΗ 

ΠΟΛ. ΜΗΧΑΝΙΚΟϊ 


ΙίΐΜΙΥν 8.50 Μ 

Αριθ. ΤΠ.747 (2) 

Τροποποίηση εγκεκριμένου σχεδίου πόλης Ζακύνθου στο Ο.Τ. 149 και 

στο 3222 οικόπεδο ιδιοκτησίας Δήμου Ζακυνθίων. 

Ο ΝΟΜΑΡΧΗΣ ΖΑΚΥΝΘΟΥ 
Έχοντας υπόψη: 

1. Το Ν. 3200/55 «περί διοικητικής αποκεντρώσεως». 

2. Το Ν.Δ. 3620/55 «περί συμπληρώσεως διατάξεων Διοικητικής 
Αποκεντρώσεως». 

3. Τον Α.Ν. 314/1968 «περί παροχής στον Υπουργό Βορείου Ελλά¬ 
δος και τους Νομάρχες αρμοδιότητος σε θέματα εγκρίσεως επεκτάσεων 
κ.λ.π. σχεδίων πόλεων και κωμών» όπως τροποποιήθηκε και συμπλη¬ 
ρώθηκε με το αριθμ. 1018/1971 Ν. Δ/γμα και το 183/1986 Π. Δ/ 
γμα. 

4. Την 32891/1221/23.4.1986 (ΦΕΚ 677/Δ/21.8.86 από¬ 
φαση του Υπουργού ΠΕ.ΧΩ.Δ.Ε. για την έγκριση του Γενικού Πολεο- 
δομικού Σχεδίου του οικισμού Ζακύνθου του Δήμου Ζακύνθου και της 
Κοινότητας Μπόχαλη Ν. Ζακύνθου». 

5. Το Π.Δ. 910/77 «περί οργανισμού του ΥΔΕ». 

6. Το Ν. 1032/11.3.1980 «περί συστάσεως Υπουργείου Χωροτα¬ 
ξίας Οικισμού και Περιβάλλοντος». 

7. Τοαπό 17.7.1923 Ν.Δ. «περί σχεδίου πόλεων, κωμών κ.λ.π.». 

8. Το από 3.9.1992 Δ/γμα «περί γενικού οικοδομικού κανονισμού 
του κράτους» (Κεφαλ. II) και το Ν. 1577/85 «Γενικός Οικοδομικός 
Κανονισμός». 

9. Το με αριθ. πρωτ. 943/26.2.1992 έγργαφο του Δήμου Ζακυν¬ 


θίων με το οποίο διαβιβάζει, απόφαση του Δημοτικού Συμβουλίου» 
όπως με το αριθ. 3222 οικόπεδο του Δήμου μετατραπεί σε κοινόχρηστο 
χώρο...» και το σχετικό τοπογραφικό κλιμ. 1:100. 

10. Την υπ’ αρ. 3/27.2.1992 (θέμα Ιο) γνωμοδότηση του Σ.ΧΟΠ 
Ν. Ζακύνθου με την οποία εισηγείται ομόφωνα την τροποποίηση του 
εγκεκριμένου σχεδίου πόλης Ζακύνθου στο Ο.Τ. 149 και συγκεκριμένα 
το οικόπεδο υπ’ αρ. 3222 ιδιοκτησία Δήμου Ζακύνθου αναγνωρίζεται 
υπάρχουσα οδός με την επωνυμία Αγ. Αναστασίου, όπως φαίνετάι στα 
παραπάνω τοπογραφικά, που φέρουν τη θέωρηση του Σ.ΧΟΠ και θα 
συνοδέψουν την απόφαση του Νομάρχη Ζακύνθου για τροποποίηση του 
εγκεκριμένου σχεδίου πόλης Ζακύνθου, αποφασίζουμε: 

1. Εγκρίνουμε την τροποποίηση του εγκεκριμένου σχεδίου πόλης Ζα¬ 
κύνθου στο Ο.Τ. 149 και συγκεκριμένα το οικόπεδο υπ’ αρ. 3222 ιδιο¬ 
κτησίας Δήμου Ζακύνθου αναγνωρίζεται υπάρχουσα οδός με την επω¬ 
νυμία Αγ. Αναστασίου, όπως φαίνεται στο τοπογραφικό κλιμ. 1:100 
του συντάξαντος Πολ/κού Μηχ/κού Γεωργίου Δ. Τσουκαλά που φέρει 
τη θεώρηση της Προϊσταμένης ΤΠ και ΠΕ Ν. Ζακύνθου και του Συμ¬ 
βουλίου ΧΟΠ του Νομού και συνοδεύει την παρούσα απόφαση. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ζάκυνθος, 6 Απριλίου 1992 
Ο Νομάρχης 

ΠΑΝΑΓΗΣ ΜΑΡΚΑΤΟΣ 




2Χ&Α10Ϋ νοΜίΖ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 300 (3) 

Αναγνώριση οδών που συνδέουν τους οικισμούς Μεσημεριού - Έδεσσας 
και τον εν λόγω Κοινοτικό δρόμο με την Εθνική οδός Έδεσσας - 
Φλώρινας. Νέων Ξανθογείων - με Ζέρβη - Παλιό Άγιο Αθανάσιο ως 
μοναδικών κοινοτικών. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του Ν.Δ. 17.7.23 «περί σχεδίων πόλεων κ.λ.π. 
όπως τροποποιήθηκαν και συμπληρώθηκαν μεταγενέστερα». 

2. Τις διατάξεις του Ν. 1558/85 «Κυβέρνηση και Κυβερνητικά όρ¬ 
γανα» και ειδικώτερα τα άρθρα 24 και 27 αυτού. 

3. Τις διατάξεις του 3200/55 «περί διοικητικής αποκέντρωσης και 
ειδικώτερα το άρθρο 37 αυτού. 

4. Τις διατάξεις του Π.Δ. 24.5.85 (ΦΕΚ 270Δ/85) τροποποίηση 
των όρων και περιορισμών δόμησης των γηπέδων των κειμένων εκτός 
των ρυμοτομικών σχεδίων...» και ειδικώτερα το άρθρο 1 παράγρ. 2 αυ¬ 
τού. 

5. Τις αποφάσεις με αριθμ. 7/1992 και 121/1991 των κοινοτικών 


συμβουλίων Μεσημεριού και Παναγίτσας αντιστοίχως. 

6. Τις πράξεις γνωμοδότησης του Συμβουλίου Χωροταξίας Οικισμού 
και Περιβάλλοντος του Νομού με αριθμούς 13/19.2.92 και 12/ 
19.2.92 αντιστοίχως, αποφασίζουμε: 

Εγκρίνεται η αναγνώριση των οδών που συνδέουν τον οικισμό Μεση¬ 
μεριού με την Έδεσσα και τον εν λόγω Κοινοτικό δρόμο με την Εθνική 
οδό Έδεσσα - Φλώρινα, καθώς και τον δρόμο Νέων Ξανθογείων με τους 
οικισμούς Ζέρβη και Παλαιό Άγιο Αθανάσιο ως μοναδικών Κοινοτι¬ 
κών, όπως φαίνονται στα συνημμένα τοπογραφικά διαγράμματα 
κ.λ.π... που έχουν θεωρηθεί από την Προϊσταμένη του Τμήματος Πολε¬ 
οδομίας και Πολεοδομικών Εφαρμογών Ν. Πέλλας με τις από 20.3.92 
πράξεις και αποτελούν αναπόσπαστο μέρος αυτής της απόφασης για την 
εφαρμογή των διατάξεων της παρ. 2 του άρθρου 1 του Π.Δ. 24.5.85 
(ΦΕΚ 270/Δ/85). 

Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 20 Μαρτίου 1992 
Ο Νομάρχης 

Β. ΧΑΤΖΗΑΠΟΣΤΟΛΟΥ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 
















4048 














